b'\n_START_ARTICLE_\nAmatersko kazali\xc5\xa1te Petar Hektorovi\xc4\x87\n_START_PARAGRAPH_\nAmatersko kazali\xc5\xa1te "Petar Hektorovi\xc4\x87" je hrvatska amaterska kazali\xc5\xa1na ku\xc4\x87a iz grada Starog Grada na otoku Hvaru. Sjedi\xc5\xa1te je na adresi Novo Riva 5, Stari Grad. Dana\xc5\xa1nji upravni odbor (stanje 3. srpnja 2017.) \xc4\x8dinidu predsjednik Antonio \xc5\xa0karpa, dopredsjednik Lovre Plenkovi\xc4\x87, tajnica Marija Cero, intendantica Ljiljana Plenkovi\xc4\x87, \xc4\x8dlan Vjekoslav Tadi\xc4\x87.\n_START_SECTION_\nPovijest\n_START_PARAGRAPH_\nOsnovano je 1893. godine. godine. Povijesni korijeni i temelji su kazali\xc5\xa1ni \xc5\xbeivot hrvatske renesanse 16. stolje\xc4\x87a, kad je bio aktiva hrvatski pjesnik Petar Hektorovi\xc4\x87. Starogrojski kazali\xc5\xa1ni \xc5\xbeivot zadnjih desetlje\xc4\x87a 19. stolje\xc4\x87a zbivao se na otvorenom i prevladavala su crkvena prikazanja kao tema. Nakon \xc5\xa1to je osnovano ovo kazali\xc5\xa1te, preko trajne dramske pozornice prije i poslije drugoga svjetskog rata, tradicija je s uspjehom nastavljena sve do danas. _NEWLINE_Kazali\xc5\xa1te na tisu\xc4\x87ama proba uvje\xc5\xbebalo preko stotinu predstava koje je gledalo mnogobrojno gledateljstvo. Od 1973. do 2011. godine hektorovi\xc4\x87evci su uprizorili 28 premijera djela koja su poslije izvedena vi\xc5\xa1e stotina puta. Ova harvoska kazali\xc5\xa1na dru\xc5\xbeina njeguje komediografski izri\xc4\x8daj._NEWLINE_Amatersko kazali\xc5\xa1te Petar Hektorovi\xc4\x87 je sudjelovalo na mnogim susretima, smotrama, festivalima te gostovalo na inim pozornicama. Izveli su brojne predstave, a tako\xc4\x91er su se istaknuli vrlo uspje\xc5\xa1nim organizacijama susreta kazali\xc5\xa1nih amatera Dalmacije i Festivala hrvatskih kazali\xc5\xa1nih amatera.'